Jucătorul dorit de Gigi Becali semnează în Qatar! Rafa Mujica, care a făcut spectacol la Arouca, în AntenaPLAY, s-ar fi înțeles deja cu șeicii unei formații qatareze.
În actualul sezon de Liga Portugal, Rafa Mujica a adunat 36 de meciuri, 23 de goluri și 4 pase decisive pentru Arouca. Acesta pleacă din Liga Portugal și își lasă echipa pe poziția a 7-a. Meciurile din campionatul lusitan se văd LIVE în AntenaPLAY.
Jucătorul dorit de Gigi Becali semnează în Qatar
Potrivit informațiilor oferite de presa din Portugalia, Rafa Mujica a ajuns la un acord total cu Al-Sadd. Acesta urmează să semneze contractul după ce va trece de vizita medicală, care ar fi fost deja programată.
Mai mult de atât, jurnaliștii lusitani l-au surprins pe Mujica pe aeroport, în timp ce își aștepta zborul spre Qatar.
Rafa Mujica já está no aeroporto para rumar ao Catar https://t.co/sPwSM6YA3y pic.twitter.com/6ygwEqTalq
— O Jogo (@ojogo) May 6, 2024
Este greu de crezut că Gigi Becali ar fi putut face o ofertă bună pentru Mujica, având în vedere că oficialii formației din Qatar îi vor achita clauza de reziliere a atacantului, în valoare de 10 milioane de euro.
Gigi Becali vrea trei jucători de la Farul Constanţa. Dream Team la FCSB, cu fotbaliştii lui Gică Hagi
Gigi Becali vrea trei jucători de la Farul Constanţa. FCSB va ataca grupele cupelor europene cu trei fotbalişti care au făcut diferenţa la Farul Constanţa, în acest sezon, în care dobrogenii luptă pentru poziţia secundă.
Becali nu le-a dat liber jucătorilor de la FCSB, chiar dacă roş-albaştrii sunt campioni cu patru etape înainte de finalul campionatului. Finanţatorul glumea şi spunea că vrea să-l ajute pe Naşul Hagi să termine pe 2.
Drept „recompensă”, Gigi Becali ar putea face trei transferuri de cupele europene de la echipa „Regelui”. Este vorba de Constantin Grameni, Dan Sîrbu şi Ionuţ Cojocaru, susţine sport.ro.
În condiţiile în care Florinel Coman e la un pas de plecarea de la FCSB, Cojocaru ar fi înlocuitorul perfect pentru „Mbappe”. Fotbalistul de 20 de ani cotat la 100.000 de euro a marcat 4 goluri în cele 9 meciuri adunate în această stagiune.
Sîrbu e cotat la 650.000 de euro şi poate acoperi posturile de fundaş dreapta, central şi în linia mediană. Grameni ar fi o reală lovitură pentru FCSB. Cu o cotă de 2 milioane de euro, milocaşul e dorit şi de Rapidul lui Dan Şucu, dar şi de cluburi din Portugalia sau Italia.